2ο Σύστημα Προσκόπων Ηρακλείου Κρήτης - Βικιπαίδεια

# 2ο Σύστημα Προσκόπων Ηρακλείου Κρήτης

### Από τη Βικιπαίδεια, την ελεύθερη εγκυκλοπαίδεια

Το Σήμα του 2ου Σ.Π.Η. Σχεδιάστηκε απο τον Γεώργιο Γούναρη τον Φεβρουάριο του 2005

Το 2ο Σύστημα Προσκόπων Ηρακλείου Κρήτης (πρώην 2ο Σύστημα Προσκόπων Τοπικής Εφορείας Κνωσσού), ιδρύθηκε το 1914 στην ομώνυμη πόλη και από τότε λειτουργεί συνεχώς σε διάφορες συνοικίες του Ηρακλείου (Κούλε, Κομμένο Μπεντένι, Θέρισσος, Καμίνια, Μιχ. Αρχάγγελος). Σήμερα στεγάζεται σε χώρο παραχωρημένο από την Γενική Γραμματεία Περιφέρειας Κρήτης στη συνοικία Γιόφυρος (Οδός Πριάμου 1Α).

Πρόκειται για την παλαιότερη Προσκοπική μονάδα στην Κρήτη και ένα απο τα παλαιότερα Συστήματα στην Ελλάδα. Το 1954 βραβεύτηκε με το Μετάλλιο Εξαίρετων Πράξεων από τον τότε Γενικό Έφορο Δημήτριο Αλεξάτο. Επίσης την δεκαετία του '70 βραβεύτηκε και με το Έπαθλο Μπενάκη για την εξαιρετική ποιότητα του Προγράμματος.

Στο 2ο Σύστημα Λειτουργούν Τρία Τμήματα: Η Αγέλη Λυκοπούλων (παιδιά Ηλικίας 7-11 ετών) με 30 Λυκόπουλα, η Ομάδα Προσκόπων (παιδιά ηλικίας 11-15 ετών) με 20 Προσκόπους και η Κοινότητα Ανιχνευτών (Έφηβοι 15-18 ετών) με 5 Ανιχνευτές. Κάθε τμήμα απαρτίζεται απο τους Βαθμοφόρους του, ενώ πολύ ενεργά δραστηριοποιείται και η Επιτροπή Κοινωνικής Συμπαράστασης που απαρτίζεται απο 7 γονείς.

## [Επεξεργασία] Δραστηριότητες

Στις δραστηριότητες που έχουν πραγματοποιηθεί από το 2ο Σύστημα Προσκόπων περιλαμβάνονται:

- Συμμετοχή σε Παγκόσμιες Συναντήσεις Προσκόπων "ΤΖΑΜΠΟΡΗ" στην Ουγγαρία (1954) και στον Μαραθώνα (1963)
- Εκδρομή Βαθμοφόρων και Ανιχνευτών στην Αυστρία 1982
- Συμμετοχή Προσκόπων στην Διαβαλκανική Κατασκήνωση "Φιλία" 1994
- Κινητή Κατασκήνωση 2ης Ομάδας στην Μακεδονία (Θεσσαλονίκη, Έδεσσα, Κρύα Βρύση, Κατερίνη) 2000
- Συμμετοχή στην Πανελλήνια Δράση Υπαίθρου Ανιχνευτών "Ελπίδα" 2002
- Συμμετοχή στην πανελλήνια Δράση Κλάδου Προσκόπων στην Αθήνα "Περιπέτεια στην Ελλάδα" 2004
- Συμμετοχή στης Εκδηλώσεις για την Αφή της Ολυμπιακής Φλόγας στο Ηράκλειο 2004
- Συμμετοχή στην Ανιχνευτική Πολιτιστική Ενημέρωση στην Πάτρα 2005

Και το 2006 τα Τμήματα του 2ου Συστήματος πραγματοποίησαν τις Θερινές τους Κατασκηνώσεις.

Κατασκήνωση Λυκοπούλων 2006 Άλσος Λαγούτας

Συγκεκριμένα τα Λυκόπουλα του 2ου και του 3ου Συστήματος Προσκόπων Ηρακλείου έζησαν 7 μέρες από τις 9-15 Ιουλίου 2006 στο Άλσος Λαγούτας (κοντά στο Αρκαλοχώρι), ενώ οι Πρόσκοποι του 2ου και του 3ου Συστήματος Προσκόπων Ηρακλείου έζησαν 10 μέρες από τις 10-19 Ιουλίου 2006 στο Δάσος του Αγίου Ιωάννη ή "Πλατανάκια" στα Χανιά.

Κατασκήνωση Προσκόπων 2006 Πλατανάκια Χανίων

Το 2ο Σύστημα εδώ και λίγο καιρό χρησιμοποιεί στις δραστηριότητές του μια εξάκωπη ναυτοπροσκοπική λέμβο, τον "Ερωτόκριτο" (ΣΕΠ 203) Η λέμβος είναι κωπήλατη με δυνατότητα ιστιοπλοϊας και παρέχει στα μέλη του Συστήματος την ευκαιρία να ζήσουν στιγμές δράσης και να αποκτήσουν νέες εμπειρίες.

## [Επεξεργασία] Εξωτερικοί σύνδεσμοι

- http://www.scouts.edu.gr

Ανακτήθηκε από "http://el.wikipedia.org../../../2/%CE%BF/_/2%CE%BF_%CE%A3%CF%8D%CF%83%CF%84%CE%B7%CE%BC%CE%B1_%CE%A0%CF%81%CE%BF%CF%83%CE%BA%CF%8C%CF%80%CF%89%CE%BD_%CE%97%CF%81%CE%B1%CE%BA%CE%BB%CE%B5%CE%AF%CE%BF%CF%85_%CE%9A%CF%81%CE%AE%CF%84%CE%B7%CF%82_b825.html"

##### Views

- Άρθρο
- Συζήτηση
- Τελευταία έκδοση

##### Αναζήτηση